钦定古今图书集成/明伦汇编/交谊典/第073卷 > 《别南海宾化侯》江总
## 钦定古今图书集成/明伦汇编/交谊典/第073卷 > 《别南海宾化侯》江总

石关通越井，蒲涧迩灵洲。此地何辽敻，群英逐远游。
高才袁彦伯，令誉许文休。悠焉值君子，复此映芳猷。
崤函多险涩，星琯壮环周。分岐泣世道，念别伤边秋。
断山时结雾，平海若无流。惊鹭一群起，哀猿数处愁。
“是日送归客，为情自可求。终谢能鸣雁，还同不系舟。
其如江海泣，惆怅徒离忧。”